stanford-oval/wikipedia huggingface dataset:
Ur (täsmennyssivu)

Ur, UR tai ur voi tarkoittaa:
Ur, historiallinen kaupunki Mesopotamiassa
Ur, kunta Ranskassa
Ur, oletettu arkeeisella kaudella muodostunut suurmanner
Ur, Stephen Kingin novelli
ur, urdun kieli (ISO 639-1)
Underground Resistance, Detroitilainen levy-yhtiö
Utbildningsradion, ruotsalainen opetusohjelmia televisiossa ja radiossa esittävä yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ur”, voi hakea sivunnimihaulla, laajalla sivunnimihaulla tai tekstihaulla.
Pirttijärvi (Ruovesi, Pourunperä)

| Pirttijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat, Ruovesi
Koordinaatit:  62°05′25″N, 23°47′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Mertujärveen 
Järvinumero:  35.414.1.001
Mittaustietoja
Pinnankorkeus:  96,8 m  
Rantaviiva:  5,959 km  
Pinta-ala:  43,419 ha  
Saaria:  2 
 fiPirttijärvi 
Pirttijärvi  on Pirkanmaalla Ruovedellä ja Virroilla Pourunperän lähellä sijaitseva järvi.
Maantietoa

Järven pinta-ala on 43 hehtaaria, se on 1,6 kilometriä pitkä ja 800 metriä leveä. Järvellä on kartan mukaan kaksi saarta. Järven rantaviivan pituus on 6,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) järvi kuuluu. Järven vedenpinnan korkeus on 96,8 metriä mpy.
PowerLine

| PowerLine |
| --- | --- |
Kotipaikka:  Suomi
Toimiala:  varustamo
Omistaja:  Lillbacka Powerco Oy
Infobox OKNimi-testi OK: 
PowerLine on suomalainen varustamo. Varustamon omistaa kauhavalainen Lillbacka Powerco Oy.
Varustamo lopetti liikennöinnin joulukuussa 2005, mutta aloitti sen uudelleen kesäkuussa 2009.
PowerLine on operoinut kahdella ro-ro-aluksella, jotka ovat vuonna 1977 rakennettu M/S Global Freighter ja vuonna 1978 rakennettu sisaralus M/S Global Carrier. Alukset ovat kulkeneet Suomen lipun alla. Sittemmin PowerLine liikennöi esimerkiksi M/S Global Carrierilla Turusta Ruotsin Oxelösundiin. Liikenne Turusta lopetettiin 2011 joulukuussa. Alukset myytiin ja ne päätyivät romutettavaksi.
Keväästä 2011 lähtien varustamo liikennöi Maltan lipun alla purjehtivalla M/S Balticalla Helsingistä Saksan Lyypekin Travemündeen. Marraskuussa 2011 varustamo keskitti liikennöintinsä tälle linjalle; aluksi liikennöitiin kahdella aluksella. Kesällä 2012 liikenteessä oli enää yksi alus. Sittemmin, M/S Baltican ollessa huollettavana telakalla loppuvuodesta 2012, linjaliikenne Helsingistä Travemündeen oli poikki tovin (marraskuun 19. päivästä 2012-).
Aiheesta muualla

PowerLinen kotisivut (Arkistoitu – Internet Archive)
Pirttijärvi (Sysmä)

| Pirttijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°26′37″N, 25°37′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.297
Mittaustietoja
Pinnankorkeus:  98,6 m  
Pituus:  660 m  
Leveys:  190 m  
Rantaviiva:  1,44 km  
Pinta-ala:  7,218 ha  
Saaria:  ei saaria 
 fiPirttijärvi 
Pirttijärvi  on Päijät-Hämeessä Sysmässä Saarenkylän lähellä sijaitseva järvi.
Maantietoa

Järven pinta-ala on 7,2 hehtaaria, se on 650 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 98,6 metriä mpy.
Touhula Varhaiskasvatus

Touhula-päiväkodit on vuonna 2010 perustettupäiväkotiketju, joka tarjoaa lapsille varhaiskasvatusta sekä esiopetusta. Touhulan juuret ovat Oulussa, jossa yrityksen pääkonttorikin sijaitsee. Touhulan päiväkodit täydentävät kuntien tuottamia varhaiskasvatuspalveluja. Suurin osa toiminnasta perustuu palvelusetelimalliin, jonka avulla yksityinen varhaiskasvatus on tasavertaisesti kaikkien lapsiperheiden saatavilla tulotasosta tai perhekoosta riippumatta.
Touhula on sataprosenttisesti kotimainen yhtiö, jonka omistus on yrityksen nykyisellä johdolla ja hallituksella. Lisäksi noin sata Touhulan päiväkodin johtajaa ja tukipalveluiden työntekijää ovat yhtiössä osakkaina. Yritys maksaa veronsa Suomeen.
Touhula-päiväkodeille on myönnetty Avainlippu-tunnus osoituksena Suomessa tuotetulle ja Suomessa työllistävälle palvelulle.
Tilikaudella 2022 Touhula-konsernin (VKPA-varhaiskasvatus Oy) liiketoiminnan tulos kääntyi positiiviseksi ja konsernin raportoitu liikevaihto oli vuoden 2022 lopussa 92,8 miljoonaa euroa. Touhula-päiväkotien varhaiskasvattajat hoitavat yli 8 000 lasta noin 113 päiväkodissa eri puolilla Suomea. Yritys työllistää lähes 1500 ihmistä.
Yrityksen historiaa

Lastentarhanopettajan koulutuksen saanut Sirpa Turves-Mankila perusti 1989 yksityisen päiväkodin Ouluun. Kahdeksassa vuodessa ketju laajeni voimakkaasti ostamalla muita yksityisiä päiväkoteja eri puolelta Suomea. Oululaisen terveys- ja hoivapalveluyhtiö Coronarian silloinen toimitusjohtaja Jari Mäki-Runsas ja Coronarian perustajaosakas Teppo Lindén visioivat  Turves-Mankilan kanssa idean valtakunnallisesta päiväkotiketjusta.
Touhulan myynti ruotsalaistaustaiselle sijoitusyhtiö EQT:lle vuonna 2016 teki perustajista miljonäärejä Suomessa uudelle toimialalle eli päivähoitoon. Touhuloiden perustaja Sirpa Turves-Mankila ansaitsi vuonna 2016 yhteensä 2 271 045 euroa. Vuonna 2016 toinen perustajista ja aiemmin toimitusjohtajana toiminut Jari Mäki-Runsas ansaitsi 4 996 893 euroa, joista ansiotuloa oli 672 450 euroa. Vekara Päiväkodit vuonna 2015 Touhulalle myyneen Tarja Vikströmin ansiotulot vuonna 2016 olivat 52 222 euroa sekä pääomatulot 3 945 201 euroa.
Vuonna 2017 liikevaihto oli 88 miljoonaa ja operatiivista liikevoittoa kertyi 5,9 miljoonaa euroa, vaikka varsinainen liikevoitto olikin miinuksella johtuen useista yrityskaupoista sekä investoinneista liiketoiminnan kehittämiseen.
Touhulassa 1. kesäkuuta 2020 alkaneiden yt-neuvotteluiden tuloksena yhtiö lopetti 43 päiväkotia talousvaikeuksien vuoksi. Neuvottelujen ulkopuolelle rajattiin yli 140 päiväkotia.
Touhula joutui vuonna 2020 yrityssaneeraukseen ja aloitti syyskuussa 2021 yt-neuvottelut, jotka koskevat 15 päiväkotia ja yhteensä 190 työntekijää.
Tilikaudella 2022 Touhula onnistui vakauttamaan toimintansa ja liiketoiminnan tulos kääntyi positiiviseksi konsernissa tehtyjen tervehdyttämistoimenpiteiden ja tukipalveluiden tiukan kulukuurin ansiosta. Vuoden 2022 lopussa osa Touhula-yhtiöistä poistui saneerausohjelmasta.
Omistajat

Helmikuussa 2022 Touhulan omistus siirtyi yrityksen nykyiselle johdolle ja hallitukselle.  Yhtiön osakkaina on lisäksi noin 100 Touhulan päiväkodin johtajaa ja tukipalveluiden työntekijää. Touhulan omistuspohja on siis sataprosenttisesti kotimainen.
Touhula maksaa veronsa Ouluun ja Suomeen.
Yrityskauppoja

| Ostokohde | Paikkakunta | Ajankohta |
| --- | --- | --- |
| Päiväkoti Vekkuli Oy | Kotka ja Pyhtää | 11. kesäkuuta 2014 |
| Päivähoito KidCare Oy |  | 2015 |
| Päiväkoti Vekararinne | Rovaniemi | 4. syyskuuta 2015 |
| Vekara Päiväkodit Oy | Oulun seutu, Pirkanmaa, pääkaupunkiseutu (16 päiväkotia) | 6. huhtikuuta 2016 |
| TaiKu-päiväkodit | Jyväskylä | 1. kesäkuuta 2017 |
| Provida-päiväkodit | Vaasa | heinäkuu 2017 |
| Ipanala-päiväkotiketju | Tampere, Nokia, Helsinki, Jämijärvi ja Lahden Tonttila | 29. kesäkuuta 2018 |
| Päiväkoti Satumaa | Hyvinkää | 1. marraskuuta 2018 |
| Päiväkoti Kädenjälki | Uurainen | 31. joulukuuta 2018 |
| Päiväkoti Vipellys | Äänekoski | 31. joulukuuta 2018 |
| Päiväkoti Taikametsä | Pyhtää |  kesäkuuta 2023 |
Hallitus

Touhula Varhaiskasvatuksen hallituksen puheenjohtaja on Harri-Pekka Kaukonen. Hallituksessa on myös Pertti Karjalainen, hoivapalveluyhtiö Attendon suuromistaja.
Ongelmia toiminnassa

Aluehallintoviraston (Avi) maaliskuussa 2017 tekemällä tarkastuskäynnillä havaittiin eräässä päiväkodissa poikkeamia sallitussa ryhmäkoossa ja henkilökunnan määrässä sekä hygienian ja paloturvallisuuden toteuttamisessa. Saman vuoden syyskuussa kunnan tekemällä valvontakäynnillä havaittiin huomautettavaa kasvattajien määrässä suhteessa lapsimäärään ja lapsiryhmän koossa. Lasten ja kasvattajien läsnäolokirjaukset olivat olleet puutteellisia, sekä työvuorojen laatu ja ylityökäytännöt epäselviä. Molemmissa tapauksissa päiväkoti ilmoitti tehneensä nopeasti korjaavia toimenpiteitä.
Tammikuussa 2019 JHL:n edustaja Minna Pirttijärvi kertoi olleensa yhteydessä Touhulan henkilöstöjohtajaan ja toimitusjohtajaan jo usean vuoden ajan henkilöstövajeen vuoksi. Toimitusjohtaja Holmqvistin mukaan Pirttijärvi ei ole ollut viimeisen vuoden aikana ollut lainkaan yhteydessä Touhulan toimitusjohtajaan. Toimitusjohtajan mukaan yhtiössä on otettu syksyllä 2018 käyttöön laatujärjestelmä, jonka kautta epäkohtien pitäisi tulla esiin.
Etelä-Suomen aluehallintovirasto kertoi helmikuussa 2019 saaneensa kahden edellisen vuoden aikana kuusi valvontailmoitusta yksityisistä päiväkodeista, ja kolme niistä on koskenut Touhula-päiväkoteja. Yksi ilmoitus on koskenut ryhmäkokoa, toinen henkilöstömitoitusta ja kolmas kahden työntekijän riitatilannetta. Kyseiset ilmoitukset eivät ole johtaneet huomautuksiin aluehallintoviraston taholta[lähde? ].
Suomen lähi- ja perushoitajaliitto SuPerin varhaiskasvatuksen asiantuntijan mukaan liiton tietoon on saatettu jäsenistön huoli henkilökunnan pätevyydestä ja työntekijöiden kokemista vaikeuksista raportoida epäkohdista. SuPerin mukaan hoitajat uupuvat työssään. Liitto kertoo saaneensa useita yhteydenottoja ketjun päiväkodeista. SuPerin arviossa kritisoidaan myös Touhulan päiväkotien luottamusmiesjärjestelmää. Henkilöstön SuPerille raportoimia ongelmia ovat olleet sijaisten puute, henkilökunnan suuri vaihtuvuus, yleinen levottomuus ja tilojen puutteet. Joissain tapauksissa toimistossa palaverissa istuva hoitaja on laskettu ryhmässä läsnäolevaksi aikuiseksi. SuPer kertoo tapauksesta jossa hoitaja joutui pihamaalla iltapäivällä huolehtimaan yksin kahdestatoista alle 3-vuotiaasta, ja oli pelännyt lasten turvallisuuden puolesta. Touhulan toimitusjohtajan mukaan tilannetta alettiin selvittää.
Aiheesta muualla

Touhula
Plumps!

| Plumps! (Splash!)> Plumps! |
| --- | --- |
Ohjaaja:  Heikki Prepula
Käsikirjoittaja:  Heikki Prepula
Tuottaja:  Heikki Prepula
Säveltäjä:  Marko Tuominen   Jaakko Prepula
Kuvaaja:  Heikki Prepula
Leikkaaja:  Matti Markkanen
Erikoistehosteet:  Heikki Prepula
Pääosat:  Kössi Kenguru   Siili   Kalat
Valmistustiedot
Valmistusmaa:   Suomi
Tuotantoyhtiö:  Heikki Prepula
Ensi-ilta:  1997   Televisio: 25. marraskuuta 1998
Kesto:  7 min
Alkuperäiskieli:  suomi
Edeltäjä:  Tohelo ukkeli
Seuraaja:  Yhä ylöspäin
Aiheesta muualla
IMDb
Elonet
Infobox OKVirheellinen NIMI-arvo: 
Plumps (eng. Splash!) on Heikki Prepulan lyhytanimaatioelokuva, joka on valmistettu vuonna 1997. Elokuvassa Kössi Kenguru saapuu meren rannalle ja haluaa kovasti pienelle palmusaarelle lekottelemaan. Kalat estävät Kössin yritykset päästä saarelle. Kekseliäs siili saapuu rannalle ja asiat alkavat pikkuhiljaa selvitä. Elokuva on esitetty kaksi kertaa televisiossa.
Elokuvan tekijät

Ohjaus, käsikirjoitus, kuvaus, animaatio, äänitys, tuottaja & tuotanto: Heikki Prepula
Leikkaus: Matti Markkanen
Musiikki: Marko Tuominen ja Jaakko Prepula
Televisioesitykset

| Päivämäärä | Kanava | Katsojamäärä |
| --- | --- | --- |
| 25.11.1998 | YLE TV2 (Pikku Kakkonen) |  |
| 13.1.2002 | YLE TV2 |  |
Ugaritin kieli

| Ugarit> Tiedot |
| --- | --- |
Alue:  Ugaritin kaupunki
Ajoitus:  1400–1200 -luvut eaa.
Puhujia:  kuollut
Kielitieteellinen luokitus
Kielikunta:  Afroaasialaiset kielet
Kieliryhmä:  Seemiläiset kielet
ISO 639-3:  uga
 Ohje 
Ugaritin kieli on luoteisseemiläisiin kieliin kuuluva kuollut kieli, joka oli läheistä sukua mm. heprealle ja puunille. Se on auttanut selvittämään Raamatun Vanhan testamentin epäselvyyksiä ja on tärkeä tietolähde sen ajan uskonnosta.
Ugaritin kieltä kirjoitettiin nuolenpääkirjoituksella, joka muista nuolenpääkirjoituksista poiketen oli aakkospohjainen eikä tavukirjoitusta. Vokaaleja ei kuitenkaan merkitty näkyviin, paitsi silloin, kun niiden edellä oli glottaaliklusiili. Ugaritia käytettiin noin vuosina 1400–1200 eaa. muinaisessa Ugaritin kaupungissa, joka löydettiin vuonna 1928 Ra’s Šamran alueelta Syyriasta.
Aiheesta muualla

Annina Wallius: Nuolenpääkirjoitus antaa vinkkejä tietokoneohjelmien tekijöille, Yle Kulttuuriuutiset, 5.7.2010
Afroaasialaiset kielet
aasáx
aari
afar
ajawa
akkadi
amhara
arabia
aramea
bambassi
bedža
ebla
egypti
foinikia
hassaniyya
hausa
heprea
higi-bura
kabyyli
kambata
keskiatlaksentamazight
kopti
malta
oromo
saho
sidamo
somali
syyria
tamashek
tašelhit
tigre
tigrinja
ugariti
wolaitta
Pirttijärvi (Toivakka)

| Pirttijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°03′15″N, 26°09′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskupuro:  puro Hakosjärveen 
Järvinumero:  14.952.1.018
Mittaustietoja
Pinnankorkeus:  153,5 m  
Pituus:  1,1 km  
Leveys:  280 m  
Rantaviiva:  2,685 km  
Pinta-ala:  15,946 ha  
Saaria:  ei saaria 
 fiPirttijärvi 
Pirttijärvi  on Keski-Suomessa Toivakassa  kirkonkylän lähellä sijaitseva järvi.
Maantietoa

Järvi on 1,1 kilometriä pitkä, 280 metriä leveä, ja sen pinta-ala on 15,9 hehtaaria. Järvellä ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 153,5 metriä mpy.
Uimahyppyjen Euroopan-mestaruuskilpailut 2011

Uimahyppyjen Euroopan-mestaruuskilpailut järjestettiin vuonna 2011 toisen kerran itsenäisinä kilpailuina. Kilpailut käytiin Italian Torinossa 8.–13. maaliskuuta. Kilpailujen järjestäjänä toimi Euroopan uimaliitto LEN.
Mitalistit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet
| 1 m ponnahduslauta |  Jevgeni Kuznetsov | 427,05 |  Illja Kvaša | 419,65 |  Matthieu Rosset | 412,15 |
| 3 m ponnahduslauta |  Patrick Hausding | 499,40 |  Ilja Zaharov | 493,85 |  Jevgeni Kuznetsov | 482,35 |
| 10 m kerroshypyt |  Sascha Klein | 515,05 |  Patrick Hausding | 506,10 |  Oleksandr Bondar | 493,95 |
| 3 m ponnahduslaudan parikilpailu |  Venäjä Jevgeni Kuznetsov Ilja Zaharov | 454,68 |  Saksa Stephan Feck Patrick Hausding | 441,45 |  Ranska Damien Cély Matthieu Rosset | 425,37 |
| 10 m kerroshyppyjen parikilpailu |  Saksa Patrick Hausding Sascha Klein | 467,16 |  Ukraina Oleksandr Bondar Oleksandr Horškovozov | 458,34 |  Venäjä Viktor Minibajev Ilja Zaharov | 441,15 |
Naiset
| 1 m ponnahduslauta |  Tania Cagnotto | 312,05 |  Nadežda Bažina | 288,75 |  Anna Lindberg | 287,80 |
| 3 m ponnahduslauta |  Anna Lindberg | 347,10 |  Nadežda Bažina | 325,55 |  Tania Cagnotto | 324,25 |
| 10 m kerroshypyt |  Noemi Batki | 346,35 |  Julija Koltunova | 327,30 |  Maria Kurjo | 318,45 |
| 3 m ponnahduslaudan parikilpailu |  Italia Tania Cagnotto Francesca Dallapè | 320,40 |  Venäjä Nadežda Bažina Svetlana Filippova | 317,13 |  Saksa Katja Dieckow Uschi Freitag | 295,50 |
| 10 m kerroshyppyjen parikilpailu |  Venäjä Darja Govor Julija Koltunova | 322,26 |  Saksa Christin Steuer Nora Subschinski | 317,76 |  Ukraina Julija Prokoptšuk Alyna Tšaplenko | 315,24 |
Sekajoukkueet
| Joukkuekilpailu |  Venäjä Julija Koltunova Ilja Zaharov | 411,00 |  Ranska Audrey Labeau Matthieu Rosset | 408,60 |  Ukraina Olena Fedorova Oleksandr Horškovozov | 358,40 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Venäjä | 4 | 5 | 2 | 11 |
| 2 |  Saksa | 3 | 3 | 2 | 8 |
| 3 |  Italia | 3 | 0 | 1 | 4 |
| 4 |  Ruotsi | 1 | 0 | 1 | 2 |
| 5 |  Ukraina | 0 | 2 | 3 | 5 |
| 6 |  Ranska | 0 | 1 | 2 | 3 |
| Yhteensä | Yhteensä | 11 | 11 | 11 | 33 |
Please Please Please

| ”Please Please Please” Sabrina Carpenter |
| --- | --- | --- |

Singlen tiedot
 Albumilta: Short n’ Sweet
 Julkaistu: 6. kesäkuuta 2024
 Tekijä(t):  Sabrina Carpenter  Amy Allen  Jack Antonoff 
 Tuottaja(t): Jack Antonoff
 Tyylilaji: Pop
 Kesto: 03.06
 Levy-yhtiö: Island Records
Sabrina Carpenterin muut singlet
| ”Espresso” 2024 | ”Please Please Please” 2024 |   |
Please Please Please on yhdysvaltalaisen laulaja-lauluntekijän Sabrina Carpenterin kappale. Se julkaistiin 6. kesäkuuta 2024 Island Recordsin kautta toisena singlenä hänen tulevalta kuudennelta studioalbumiltaan Short n’ sweet (2024). Kappaletta ovat olleet Carpenterin lisäksi tekemässä Amy Allen sekä Jack Antonoff joka on toiminut myös kappaleen tuottajana.
Kappale Billboard Hot 100 -listan ykköseksi, ja siitä tuli Carpenterin ensimmäinen ensimmäiselle sijalle noussut single. Suomessa single nousi sijalle 19. Suomen virallisella singlelistalla.
Taustaa

Carpenterin edellisen singlen "Espresson" kaupallisen menestyksen jälkeen hän julkisti tulevan kuudennen studioalbuminsa Short n’ Sweet 3. kesäkuuta 2024. Samana päivänä albumin julkaisusta kertovassa Instagram-julkaisussa hän lupasi yllätyksen sanoen: "Minulla on myös yllätys tulossa sinulle torstai-iltana, joten pysykää kuulolla!" Kaksi päivää myöhemmin, 5. kesäkuuta, hän paljasti yllätyksen olevan 7. kesäkuuta julkaistava uusi single "Please Please Please". Kappaleelle julkaistiin samana päivänä Bardia Zeinalin ohjaama musiikkivideo, jossa esiintyvät Carpenter ja Barry Keoghan.
Teemat

Kappaleen sanoitukset kertovat huonoja päätöksiä tekevän ihmisen rakastamisesta. Laulaja kokee häpeää rakastamaansa ihmistä ja anelee häntä toimimaan järkevästi ja olla pilaamatta mainettaan.
Kappaleet

Please Please Please- suoratoisto/digitaalinen lataus
Please Please Please - 3.06
Please Please Please EP - suoratoisto/digitaalinen lataus
"Please Please Please" – 3.06
"Please Please Please" (acoustic) - 3.01
"Please Please Please" (clean) - 3.06
"Please Please Please" (sped up) - 2.32
"Please Please Please" (slowed down) - 3.30
"Please Please Please" (a cappella) - 3.06
"Please Please Please" (instrumental) - 3.06
Please Please Please  - 7-inch
"Please Please Please" - 3.06 (A-puoli)
"Please Please Please" (acoustic) - 3.01 (B-puoli)
Paul Ben-Haim

Paul Ben-Haim
Paul Ben-Haim (5. heinäkuuta 1897 München – 14. tammikuuta 1984 Tel Aviv) oli saksalaissyntyinen, israelilaistunut säveltäjä ja pedagogi. Hänen sukunimensä oli alkujaan Frankenburger.
Elämäkerta

Sävellystä Ben-Haimille opettivat Münchenin taideakatemiassa 1915–20 Friedrich Klose ja Walter Courvoisier. Pianonsoittoa ja orkesterinjohtoa hänelle opetti Berthold Kellermann. Kapellimestarina Ben-Haim avusti Bruno Walteria ja Hans Knappertsbuschia Münchenin oopperassa opintojensa jälkeen vuoteen 1924 saakka. Sitten hän toimi vuoteen 1931 saakka Augsburgin oopperan kapellimestarina. Müncheniin palattuaan Ben-Haim omistautui sävellystyölle, mutta natsien astuttua valtaan hän lähti Palestiinaan.
Vuosina 1949–54 Ben-Haim toimi Jerusalemin musiikkiakatemian johdossa. Hän toimi myös sävellyksen professorina Tel Avivissa ja Jerusalemissa. Vuonna 1957 hänelle myönnettiin Israel-palkinto orkesteriteoksesta The Sweet Psalmist of Israel. Hän sai monesti myös Joel Engel -palkinnon. Vuonna 1972 Ben-Haim joutui auto-onnettomuuteen, joka päätti hänen luovan työnsä.
Musiikki

Ben-Haim yhdisteli tuotannossaan lännen ja idän vaikutteita. Häntä on pidetty sekä uusklassismin että myöhäisromantiikan edustajana. Ben-Haim saavutti suosiota etenkin vokaalimusiikin säveltäjänä. Lisäksi hän sävelsi muun muassa kaksi sinfoniaa ja pianokonserton. Muita konserttoja hän sävelsi viululle ja sellolle. Kamarimusiikkiteoksiin lukeutuvat jousitrio, jousikvartetto, klarinettikvintetto ja sooloviulusonaatti.
PowerPC G5

PowerPC 970FX -suoritin
PowerPC G5 (tunnetaan myös nimillä PowerPC 970 ja PowerPC 970FX) on IBM:n kehittämä 64-bittinen PowerPC-suoritin, joka esiteltiin vuonna 2002. Suoritinversioiden erona on valmistusmenetelmä: PowerPC 970 valmistetaan 130 nanometrin viivanleveydellä ja PowerPC 970FX 90 nanometrin viivanleveydellä. Molemmissa on yli 58 miljoonaa transistoria. Suoritin pohjautuu järeään IBM:n POWER4-suorittimen ytimeen, ollen siitä halvennettu malli.
G5 eroaa merkittävästi vanhemmasta PowerPC G4 -suorittimesta, sisältäen sekä pidemmän 16-vaiheisen liukuhihnan G4:n 4-vaiheisen ja G4+:n 7-vaiheisen sijaan, että myös enemmän rinnakkaisia laskentayksiköitä.
G5 myös kuluttaa huomattavasti enemmän virtaa kuin G4, minkä takia Apple ei ottanut G5:sta käyttöön kannettavissa tietokoneissaan vaan pelkästään pöytäkoneissa ja palvelimissa.[lähde? ]
Aiheesta muualla

Suorittimesta IBM:n sivuilla (englanniksi)
Prader–Willin oireyhtymä

Prader–Willin oireyhtymä (PWS) on kromosomissa 15 olevan geneettisen muutoksen aiheuttama oireyhtymä. Jos kromosomin 15 alueen 15q12 häviämä periytyy isältä, on tuloksena Prader–Willin oireyhtymä. Jos sama virhe periytyy äidiltä, tuloksena on Angelmanin oireyhtymä.
Syndrooman keskeisimpiä piirteitä ovat hidastunut kehitys, polyfagia eli ylensyönti, oppimisvaikeudet, lihasten heikkous, poikkeuksellinen lyhytkasvuisuus, tietyt kasvonpiirteet sekä vajaasti kehittyneet sukupuolielimet. Osan oireyhtymään kuuluvista häiriöistä aiheuttaa väliaivojen hypotalamus. Syndrooma kuvattiin ensimmäistä kertaa 1956.
Prader–Willin oireyhtymän komplikaatiot saattavat olla vaarallisia. Ylensyönti saattaa johtaa ylipainoon, joka altistaa potilaan mm. verisuonisairauksille, sydänvialle ja diabetekselle. Jotkin syndrooman oireet ovat lievitettävissä hormoneilla, mutta valvottu erityisruokavalio on yhä tärkeä hoitomuoto. Lihasten heikkouden takia myös liikunnallinen ohjaus on monesti tarpeen.
Prader–Willin syndrooman takana on hyvin harvoin periytyvä mutaatio, joten perheeseen ei todennäköisesti synny useampia PWS-lapsia. Potilaiden erityispiirteitä ovat monesti mantelin muotoiset silmät ja taipumus skolioosiin. Oireyhtymästä kärsivillä esiintyy myös psykooseja runsaammin kuin normaaliväestöllä.
Suomessa syntyy vuosittain keskimäärin kolme lasta, joilla on Prader–Willin oireyhtymä.
Oireyhtymä on nimetty sveitsiläisten lääkäreiden Andrea Praderin (1919–2001) ja Heinrich Willin (1900–1971) mukaan. Heidän tutkimusryhmänsä kuvasi oireyhtymän vuonna 1956.
Ugandansininokka

| Ugandansininokka> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Sininokat Spermophaga
Laji::  poliogenys
Kaksiosainen nimi
 Spermophaga poliogenys  Ogilvie-Grant, 1906 
Katso myös
   Ugandansininokka Wikispeciesissä   Ugandansininokka Commonsissa 
Infobox OKNimi-testi OKIUCN-testi OK: 
Ugandansininokka (Spermophaga poliogenys) on loistopeippojen heimoon kuuluva varpuslintu.
Levinneisyys

Ugandansininokkaa tavataan Kongon tasavallassa, Kongon demokraattisessa tasavallassa ja Ugandassa. Lajin kannankehitys on vakaa, ja se on luokiteltu elinvoimaiseksi.